Lav et referat af nedenstående tekst:

Tekst:
-	Den vigtigste pris er venskabstrofæet. Sådan lyder det fra kaptajnen på Shabab Oman II skibet Issa Aljah Wari, om det vigtigste ved Tall Ships Races. Når skibet fra mellemøsten sejler hele vejen til Europa for at promovere landet, så er det også i høj grad for at bygge bånd til resten af verden. -	Alle de her skibe der kommer fra forskellige nationer samles på et sted, hvor offentligheden kan komme og se, siger Issa Aljah Wari. -	Det er en unik mulighed for at promovere venskab og fred, og det er det, verden har brug for lige nu. Har vundet før Shabab betyder ungdom, og skibet er derfor dedikeret til Omans unge. Størstedelen af dem har aldrig været i europa, og en del af dem har aldrig været udenfor Omans grænser. Skibet har to gange tidligere deltaget ved Tall Ships Races, og begge gange er de blevet tildelt venskabstrofæet. -	Mange mennesker spørger os, hvorfor er I så gode til det her, men det er noget i vores natur. Hvis man besøger Oman, så vil man se, at det er sådan folket er, siger Hilal Alhabsi. Håber på sejren Det er snart fire måneder siden, at skibet Shabab Oman II stævnede ud fra Oman med kurs mod Europa. Det er de næsten 40 skibe, der kommer til at stemme om, hvem der skal vinde venskabstrofæen. Så det er med stor spænding, man venter på skibet. -	Jeg håber, vi vinder, fordi så bliver jeg så stolt af mig selv, fordi jeg er en del af det her skib, siger Anisa Alwahaibi, der er trainee på skibet. Drøm går i opfyldelse Det var efter paraden gennem Aalborg, at det hele skulle afgøres på Tall Ships Races. Omanerne havde deres øjne rettet mod venskabstrofæet, som var det helt store mål, inden ræset gik i gang. Og det lykkedes da også for Shabab Oman II at vinde det eftertragtede trofæ, og det fik skibet til at tude med hornet udover havnen i Aalborg.

Referat:
Tall Ships Races er en kapsejlads, hvor skibene konkurrerer mod hinanden, men for besætningsmedlemmerne fra Oman er der særligt én pris, der er værd at vinde.